

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 12.martā **Nr.121**

 (prot. Nr.9, 9.§)

**Par Daugavpils pilsētas domes 2019.gada 28.novembra saistošo noteikumu Nr.33 precizēšanu**

Pamatojoties uz likuma „Par pašvaldībām” 45.panta ceturto daļu, ievērojot Vides aizsardzības un reģionālās attīstības ministrijas 2019.gada 18.decembra vēstulē Nr.1-18/11856 sniegto atzinumu par Daugavpils pilsētas domes 2019.gada 28.novembra saistošajiem noteikumiem Nr.33 “Grozījumi Daugavpils pilsētas domes 2016.gada 10.marta saistošajos noteikumos Nr.5 “Saistošie noteikumi par Daugavpils pilsētas teritorijas kopšanu un būvju uzturēšanu””, atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

Izdarīt Daugavpils pilsētas domes 2019.gada 28.novembra saistošajos noteikumos Nr.33 “Grozījumi Daugavpils pilsētas domes 2016.gada 10.marta saistošajos noteikumos Nr.5 “Saistošie noteikumi par Daugavpils pilsētas teritorijas kopšanu un būvju uzturēšanu””precizējumu un izteikt 1.1.apakšpunktu šādā redakcijā:

“1.1. Papildināt ar 3.1  punktu šādā redakcijā:

“3.1 No šo noteikumu 3.punktā noteiktā pienākuma ir atbrīvots dzīvojamās mājas, kura netiek izmantota saimnieciskajai darbībai, īpašnieks vai faktiskais valdītājs, ja šī persona ir darbnespējīga vai ar I vai II grupas invaliditāti, un nekustamajā īpašumā savu pastāvīgo dzīvesvietu nav deklarējusi vai faktiski tajā nedzīvo cita darbspējīga persona.””.

Domes priekšsēdētājs *(personiskais paraksts)* A.Elksniņš